Kulturhus med klaver
01. november 2019, 08:32
Karup Lions i Karup har doneret 6000 kr til indkøb af et klaver til Karup Kultur- og Forsamlingshus.
Det er en donation, som forsamlingshuset er meget taknemmelig for, og som kan komme alle foreninger, der benytter Karup Kultur- og Forsamlingshus til gavn og glæde. Tidligere har Forsamlingshuset fået støtte fra Velux Fonden til indkøb af højskole sangbogen.
Onsdagscafeen indviede det nyanskaffede klaveret sidste onsdag. Jacob Bjerre underholdt med anekdoter og akkompagnerede til fællessangen. Det blev en særdeles vellykket dag, hvor godt 20 gæster blev underholdt og hyggede sig.